2021. gada 11. martā Noteikumi Nr. 162

Rīgā (prot. Nr. 15 14. §)

**Latvijas Tūrisma konsultatīvās padomes nolikums**

Izdoti saskaņā ar Tūrisma

likuma 9. panta otro daļu

**I. Vispārīgie jautājumi**

1. Latvijas Tūrisma konsultatīvā padome (turpmāk – padome) ir konsultatīva institūcija, kuras mērķis ir veicināt saskaņotu tūrisma politikas izstrādi, īstenošanu un novērtēšanu.
2. Padomes lēmumiem ir ieteikuma raksturs.

**II. Padomes funkcijas, uzdevumi un tiesības**

1. Padomei ir šādas funkcijas:
	1. veicināt saskaņotu tūrisma politikas izstrādi un īstenošanu;
	2. veicināt tūrisma nozares integrāciju valsts ekonomiskās attīstības procesā;
	3. koordinēt tūrisma politikas īstenošanu.
2. Lai nodrošinātu funkciju izpildi, padome veic šādus uzdevumus:
	1. sniedz priekšlikumus par tūrisma politikas prioritārajiem virzieniem, politikas īstenošanu un nozares attīstības veicināšanu;
	2. izvērtē un sniedz priekšlikumus par tūrisma politikas jomā izstrādātajiem politikas plānošanas dokumentiem un tiesību aktiem;
	3. izvērtē valsts pārvaldes institūciju, profesionālo organizāciju un padomes locekļu priekšlikumus par tūrisma politikas pilnveidošanu;
	4. sniedz priekšlikumus tūrisma nozares izpētei;
	5. izvērtē priekšlikumus par sadarbību tūrisma jomā ar ārvalstu un starptautiskajām institūcijām, kā arī organizācijām.
3. Padomei ir šādas tiesības:
	1. atbilstoši kompetencei pieprasīt un bez maksas saņemt no valsts pārvaldes un pašvaldību iestādēm to rīcībā esošo padomes funkciju izpildei nepieciešamo informāciju;
	2. uzaicināt piedalīties padomes sēdēs citu institūciju, organizāciju, biedrību un nodibinājumu pārstāvjus ar padomdevēja vai novērotāja tiesībām;
	3. veidot darba grupas, lai sagatavotu padomes sēdēs izskatāmos jautājumus un dokumentu projektus.

**III. Padomes sastāvs un darbība**

1. Padomes sastāvā ir:
	1. Ekonomikas ministrijas pārstāvis;
	2. Ārlietu ministrijas pārstāvis;
	3. Satiksmes ministrijas pārstāvis;
	4. Izglītības un zinātnes ministrijas pārstāvis;
	5. Kultūras ministrijas pārstāvis;
	6. Veselības ministrijas pārstāvis;
	7. Vides aizsardzības un reģionālās attīstības ministrijas pārstāvis;
	8. Zemkopības ministrijas pārstāvis;
	9. Latvijas Investīciju un attīstības aģentūras pārstāvis;
	10. pārstāvis, kurš vienlaikus pārstāv Rīgas domi un Latvijas Lielo pilsētu asociāciju;
	11. plānošanas reģionu pārstāvis;
	12. Latvijas Pašvaldību savienības pārstāvis;
	13. Kurzemes tūrisma asociācijas pārstāvis;
	14. Latgales reģiona tūrisma asociācijas "Ezerzeme" pārstāvis;
	15. Vidzemes Tūrisma asociācijas pārstāvis;
	16. Zemgales Tūrisma asociācijas pārstāvis;
	17. Latvijas Viesnīcu un restorānu asociācijas pārstāvis;
	18. pārstāvis, kurš vienlaikus pārstāv Latvijas Restorānu biedrību, Latvijas Bāru asociāciju un Latvijas Ēdinātāju apvienību;
	19. Latvijas Lauku tūrisma asociācijas "Lauku ceļotājs" pārstāvis;
	20. Latvijas Kūrortpilsētu asociācijas pārstāvis;
	21. Latvijas Piļu un muižu asociācijas pārstāvis;
	22. pārstāvis, kurš vienlaikus pārstāv Latvijas Profesionālo gidu asociāciju un Latvijas Tūrisma gidu asociāciju;
	23. Latvijas Tūrisma aģentu un operatoru asociācijas pārstāvis;
	24. Latvijas Kongresu biroja pārstāvis;
	25. pārstāvis, kurš vienlaikus pārstāv Latvijas Kempingu asociāciju, Latvijas Ekotūrisma asociāciju, Latvijas Jaunatnes tūrisma mītņu asociāciju "Apceļo Latviju".
2. Padomes locekļa pilnvaru termiņš ir divi gadi.
3. Lai deleģētu pārstāvjus darbam padomē, attiecīgā institūcija ik pēc diviem gadiem iesniedz Ekonomikas ministrijā iesniegumu par pārstāvja deleģēšanu padomē.
4. Padomes personālsastāvu apstiprina un padomes priekšsēdētāju ieceļ ekonomikas ministrs.
5. Padomes priekšsēdētājam ir vietnieks. Padomes priekšsēdētāja vietnieku padome ievēlē atklātā balsojumā no to padomes locekļu vidus, kuri pārstāv tūrisma nozares organizācijas, biedrības un nodibinājumus.
6. Padomes priekšsēdētājs vai – viņa prombūtnes laikā – priekšsēdētāja vietnieks:

11.1. organizē padomes darbu un vada padomes sēdes;

11.2. apstiprina padomes sēdes darba kārtību;

11.3. paraksta padomes sēdes protokolu un citus dokumentus;

11.4. bez īpaša pilnvarojuma pārstāv padomi;

11.5. ja nepieciešams, pieaicina dalībai padomes sēdēs ekspertus ar padomdevēja tiesībām.

1. Padomes locekļi var izveidot darba grupu, ja nepieciešams, pieaicinot tajā ekspertus.
2. Padomes sēdes sasauc pēc padomes priekšsēdētāja vai – viņa prombūtnes laikā – priekšsēdētāja vietnieka ierosinājuma vai vismaz 10 padomes locekļu pieprasījuma.
3. Padomes sēdes ir atklātas un notiek ne retāk kā četras reizes gadā.
4. Padome ir lemttiesīga, ja tajā piedalās ne mazāk kā puse padomes locekļu. Padome lēmumus pieņem balsojot. Lēmums ir pieņemts, ja par to ir nobalsojis vairākums no padomes sēdē klātesošajiem padomes locekļiem. Katram padomes loceklim ir viena balss. Ja balsu skaits sadalās vienādi, izšķirošā ir padomes priekšsēdētāja vai – viņa prombūtnes laikā – priekšsēdētāja vietnieka balss.
5. Padomes ietvaros informācijas un dokumentu projektu aprite notiek elektroniski.
6. Padomes sekretariāta funkcijas veic Ekonomikas ministrija.
7. Padomes sekretariāts:
	1. apkopo padomes locekļu priekšlikumus par sēdes darba kārtībā iekļaujamajiem jautājumiem un sagatavo padomes sēdes darba kārtības projektus un citus atbilstošus sēdes materiālus;
	2. ne vēlāk kā piecas darbdienas pirms padomes sēdes un ne vēlāk kā vienu darbdienu pirms ārkārtas padomes sēdes elektroniski paziņo visiem padomes locekļiem padomes sēdes laiku un darba kārtību, kā arī nosūta viņiem padomes sēdē izskatāmos dokumentus;
	3. piecu darbdienu laikā pēc padomes sēdes sagatavo un elektroniski nosūta visiem padomes locekļiem saskaņošanai sēdes protokola projektu;
	4. nosūta visiem padomes locekļiem elektroniski saskaņotā un parakstītā protokola kopiju;
	5. nodrošina informācijas un dokumentu apriti starp padomes locekļiem;
	6. veic citus uzdevumus, kas saistīti ar padomes darba lietvedības kārtošanu.
	7. atbilstoši tehniskajām iespējām nodrošina padomes locekļu attālinātu dalību padomes sēdēs.
8. Padomes locekļi atlīdzību par darbu padomē nesaņem.

**IV. Noslēguma jautājums**

1. Atzīt par spēku zaudējušiem Ministru kabineta 2003. gada 25. novembra noteikumus Nr. 666 "Latvijas Tūrisma konsultatīvās padomes nolikums" (Latvijas Vēstnesis, 2003, 168. nr.; 2008, 22. nr.; 2009, 141. nr.; 2012, 150. nr.).

Ministru prezidents A. K. Kariņš

Ekonomikas ministrs J. Vitenbergs